**MADONAS NOVADA PAŠVALDĪBA**

**ĒRGĻU PIRMSSKOLAS IZGLĪTĪBAS IESTĀDE “PIENENĪTE”**

Reģ. Nr. 4401900088

Jāņa Grota iela 2, Ērgļi, Ērgļu pagasts, Madonas novads, LV- 4840

tālrunis: +371 64871130, e-pasts: [erglupienenite@madona.edu.lv](mailto:erglupienenite@madona.edu.lv)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**APSTIPRINĀTI AR**

Ērgļu pirmsskolas izglītības iestādes *“Pienenīte”*

VadītājasEveritas Elizabetes Zaretokas

30.08.2024. Rīkojumu Nr.1-14/24/41

**IEKŠĒJIE NOTEIKUMI**

*Ērgļos*

01.09.2024. Nr.2/2024

**IEKŠĒJIE KĀRTĪBAS NOTEIKUMI**

*Izdoti saskaņā ar Ministru kabineta 2023.gada 22.augusta noteikumiem Nr.474 „Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos” 16.punktu*

1. **Vispārīgie jautājumi**

1.1. Ērgļu pirmsskolas izglītības iestādes “Pienenīte” (turpmāk – iestāde) iekšējās kārtības noteikumi (turpmāk – noteikumi) nosaka kārtību, kādā nodrošināma izglītojamo (turpmāk – bērni) profilaktiskā veselība aprūpe, pirmā palīdzība un drošība iestādē un tās organizētajos pasākumos.

1.2. Noteikumu mērķis ir nodrošināt emocionāli labvēlīgu un drošu vidi iestādē, nosakot bērnu, viņu likumisko pārstāvju (turpmāk tekstā – vecāki), iestādes darbinieku (turpmāk tekstā – darbinieki) rīcību iestādē, tās teritorijā, organizētajos pasākumos.

1.3. Noteikumi nodrošina vienotu izglītības procesa organizācijas kārtību, kas ir obligāta visiem darbiniekiem un bērniem, saistoša vecākiem un citām personām tik tālu, cik tas attiecināms uz izglītības procesu un nodrošina bērnu tiesību un pienākumu izpildi.

1.4. Bērnus ar noteikumiem iepazīstina ne vēlāk kā triju nedēļu laikā pēc katra mācību sākuma un katru reizi pirms tādu darbību uzsākšanas, kuras var apdraudēt izglītojamo drošību un veselību.

1.5. Vecāki ar Noteikumiem pirmreizēji iepazīstas uzsākot vest bērnu uz iestādi, atkārtoti katru gadu septembrī un pēc vajadzības, to apliecinot ar parakstu.

1.6. Darbinieki ar Noteikumiem pirmreizēji iepazīstas uzsākot darba gaitas, atkārtoti katru gadu septembrī un pēc vajadzības, to apliecinot ar parakstu.

**2. Noteikumi nosaka:**

* 1. bērna tiesības un pienākumus,
  2. izglītības procesa organizācijas kārtību,
  3. bērna uzvedības noteikumus iestādē, tās teritorijā, organizētajos vai atbalstītajos pasākumos,
  4. bērna rīcību, ja iestādē vai tās organizētajā vai atbalstītajā pasākumā bērns kādas personas darbībā saskata draudus savai vai citu personu drošībai, tostarp vardarbību;
  5. vecāku iesaistes kārtību vardarbības (tai skaitā ņirgāšanās) prevencijas veicināšanā,
  6. atbildību par noteikumu neievērošanu.

1. **Bērnu tiesības un pienākumi** 
   1. **Bērnu tiesības:**
      1. apmeklēt iestādi un apgūt vispārizglītojošo pirmsskolas izglītības programmu saskaņā ar iestādes nolikumu;
      2. uzturēties  dzīvībai un veselībai drošos apstākļos iestādē un tās organizētajos pasākumos, būt aizsargātiem no fiziskās, emocionālās  un psihiskās vardarbības un ekspluatācijas, no nodarbināšanas bīstamos vai bērna dzīvībai kaitīgos apstākļos.
      3. saņemt neatliekamo medicīnisko palīdzību;
      4. mācību un audzināšanas procesā brīvi izteikt un aizstāvēt savas domas un uzskatus, paust attieksmi, attīstīt spējas un intereses, ņemot vērā bērna individualitāti;
      5. pārstāvēt iestādi dažāda mēroga pasākumos, konkursos, projektos;
      6. saņemt citu atbalstu, kas noteikts tiesības normās.
   2. **Bērnu pienākumi:**
      1. mācīties atbilstoši savai fiziskajai un garīgajai attīstībai, sagatavojoties pamatizglītības uzsākšanai;
      2. ar cieņu izturēties pret vienaudžiem, darbiniekiem, vecākiem un pieaugušajiem.
      3. ievērot sabiedrībā pieņemtos uzvedības noteikumus iestādē, tās teritorijā un ārpus tās.
      4. neveikt darbības, kas var kaitēt vai negatīvi ietekmēt pašu bērnu vai citus bērnus, darbiniekus, apmeklētājus,
      5. saudzīgi izturēties pret iestādes mantiskām vērtībām un apkārtējo vidi;
      6. emocionālās un fiziskās vardarbības vai citu draudu savai drošībai gadījumos nekavējoties saukt palīgā pedagogu vai jebkuru citu darbinieku, laicīgi lūgt palīdzību vecākiem.
2. **Izglītības procesa organizācija**
   1. Iestāde strādā 5 dienas nedēļā: no pirmdienas līdz piektdienai laikā no pulksten 7:00 līdz pulksten 19:00. Pirms svētku dienās Iestādes darba laiks saīsināts par vienu stundu.
   2. Izglītības programmu satura apguve Iestādē tiek organizēta valsts valodā, visas dienas garumā rotaļnodarbību veidā, organizējot mācību procesu vienlaikus visai grupai, apakšgrupās vai individuāli, iekštelpās un/ vai āra vidē. Rotaļnodarbību sākums pulksten 9.00.
   3. Mācību process iestādē norisinās saskaņā ar vadītāja apstiprinātu mācību gada darba un tematisko plānu, dienas ritējuma plānu.
   4. Pirmsskolas izglītības programmu apgūst bērni vecumā no 1,5 līdz 7 gadu vecumam.
   5. Bērniem, kuri sasnieguši 5 gadu vecumu, rotaļnodarbību apmeklējums ir obligāts.
   6. Nodarbību laikā bērnam ir jāatrodas pedagoga norādītajā vietā: grupā, kabinetā, zālē, baseinā, āra vidē.
   7. Veidojot un attīstot bērnu prasmi uzvedības noteikumu ievērošanā iestādē, tās teritorijā, organizētajos vai atbalstītajos pasākumos, tiek izstrādāti un bērniem jāievēro “Grupas noteikumi”, kas atbilst vecumposma izpratnes līmenim.
   8. Mācību procesā bērns atbilstoši skolotāja norādījumiem izmanto inventāru, materiālus un līdzekļus. Patvaļīga tehnisko un citu mācību līdzekļu lietošana vai bojāšana nav pieļaujama.
   9. Nodarbību laikā bērns uzmanīgi klausās pedagoga skaidrojumus, nenodarbojas ar blakus lietām, netraucē nodarbību citiem, mācās atbilstoši spējām, ievēro savstarpējās saskarsmes kultūru, runā pieklājīgi, problēmsituācijas risina nepazemojot un fiziski neaizskarot citus bērnus.
   10. Sporta nodarbībās bērni, kas ir atbrīvoti no nodarbībām veselības stāvokļa vai slimības dēļ, atrodas kopā ar grupu un pilda pedagoga norādījumus.
   11. Tematiskie pasākumi (teātra izrādes, koncerti, pulciņu nodarbības) iestādē tiek organizēti ārpus nodarbību laika. Vecāki tiek savlaicīgi informēti par organizēto pasākumu saturu un norises laiku.
   12. Informācijas apritei un komunikācijai ar vecākiem par aktuāliem jautājumiem izmanto skolvadības sistēmas “e-klase” pastu. Akūtos gadījumos (slimības simptomi, trauma, negadījums) saziņa ar vecākiem norisinās nekavējoties telefoniski.
   13. Darbinieku slimības gadījumos vai citas attaisnotas prombūtnes laikā grupas var tikt apvienotas, par to rakstiski informējot vecākus.
   14. Vasaras mēnešos, gadījumos kad uz noteiktu laiku tiek pārtraukta iestādes darbība, mācību process var norisināties apvienotās grupās.
   15. **Ierašanās iestādē un tās atstāšana** 
       1. Iestādes ieejas durvju atvēršanai vecāki izmanto zvanu pogu, kura atrodas pie iestādes ieejas durvīm. Ienākot iestādē un izejot no iestādes, vecāki cieši aizver durvis.
       2. Bērnu ierašanos iestādē katru dienu līdz 8.20 grupas pedagogs reģistrē skolvadības sistēmā “e-klase”. Ja bērns slimības vai citu iemeslu dēļ neapmeklē iestādi, vecākiem ir pienākums par to informēt grupas pedagogu, saskaņā ar iestādē noteikto kārtību.
       3. Bērni iestādi var neapmeklēt, ja gaisa temperatūra ir zemāka par - 20° C.
       4. Individuālos pārvietošanās līdzekļus (velosipēds, skrejritenis, cits), ievērojot ceļu satiksmes noteikumus, bērni izmanto tikai nokļūšanai uz iestādi un atpakaļ, nevis braukāšanai pa teritoriju. Pārvietošanās līdzeklis jānovieto speciāli tam paredzētā vietā.
       5. Aizliegts atrasties iestādes teritorijā vai telpās ar dzīvniekiem.
       6. Iestādē bērns ierodas tīrā, mācību darbam atbilstošā apģērbā, izmanto maiņas apavus. Telpās netiek nēsātas galvassegas.
       7. Vecāki ieved bērnu grupā un paziņo grupas pedagogam par ierašanos. Ierodoties bērnam pakaļ, vecāks informē grupas pedagogu, ka bērns tiek izņemts no grupas.
       8. Vecāku pienākums ir nekavējoties informēt vadītāju par izmaiņām dzīvesvietas adresē, saziņas līdzekļos vai personas datos.
       9. Iestādē un tās teritorijā aizliegts lietot necenzētus vārdus un izteicienus, pielietot vardarbību (fiziski/ psiholoģiski ietekmēt, pazemot bērnus, vecākus, darbiniekus), huligāniski uzvesties, bērnu klātbūtnē risināt problēmjautājumus ar bērniem, darbiniekiem vai citiem vecākiem.
       10. Iestādē un tās teritorijā aizliegts ienest, lietot, glabāt, izplatīt vai mudināt citus to darīt vardarbību veicinošus priekšmetus, asus, viegli uzliesmojošus priekšmetus vai vielas, medikamentus, atkarību izraisošas vielas, ieročus, munīciju.
       11. Uz iestādi nedrīkst nest mācību procesam nevajadzīgas lietas. Pedagogs ir tiesīgs tās mācību procesa laikā ielikt bērna skapītī un/ vai atgriezt vecākiem. Adaptācijas laikā (uzsākot iestādes apmeklējumu, 1.posma bērni), saskaņojot ar grupas pedagogu, bērns var ņemt līdzi mīļmantiņu, ievērojot grupas noteikumus.
       12. Bērns nedrīkst no iestādes doties prom:
           1. viens;
           2. kopā ar personu alkohola reibumā. Ja Vecāks pēc bērna ierodas alkohola, narkotisko vai psihotropo vielu ietekmē un nav iespējams sazināties ar pārējiem ģimenes locekļiem, iestāde ziņo pašvaldības policijai un bāriņtiesai.
           3. kopā ar personu, kurai ar tiesas lēmumu ierobežota saskarsme ar bērnu;
           4. kopā ar personu, kas nav uzrādīta iesniegumā par bērna pavadīšanu vai cilvēku, par kuru savlaicīgi nav brīdināts grupas pedagogs;
           5. kopā ar personu, tai skaitā brāli un/vai māsu, kas jaunāki par 13 gadiem (Bērnu tiesību aizsardzības likuma 24.panta 6.punkts.)
       13. Vecākiem ieteicams bērnu izņemt no Iestādes līdz plkst.18:45, lai pedagogs sakārtotu grupas vidi nākamās dienas cēlienam.
3. **Bērna uzvedības noteikumi iestādē, tās teritorijā, organizētajos vai atbalstītajos pasākumos**
   1. **Bērna uzvedības noteikumi, atrodoties iestādē:**
      1. rotaļnodarbību un atpūtas brīžos jāievēro “Grupas noteikumi”;
      2. telpās, nav atļauts skriet, grūstīties vai mētāties ar rotaļlietām un citiem priekšmetiem;
      3. nedrīkst iziet no grupas (nodarbību) telpām bez pedagoga vai skolotāja palīga pavadības;
      4. pārvietojoties iestādē no vienas telpas uz otru jāievēro drošības noteikumi;
      5. jāievēro personīgās higiēnas noteikumi;
      6. ja bērnam rodas slikta pašsajūta, nekavējoties jāinformē pedagogs;
      7. ja bērns iestādē vai tās organizētajā vai atbalstītajā pasākumā kādas personas darbībā saskata draudus savai vai citu personu drošībai, bērns nekavējoties informē pedagogu vai jebkuru blakus esošu darbinieku. (Pielikums Nr.1)
      8. ja pedagogs konstatē, ka bērns apdraud savu vai citu bērnu drošību, veselību vai dzīvību, rīkojas saskaņā ar iestādē noteikto kārtību (Pielikums Nr.2)
   2. **Interešu izglītības un ārpusnodarbību pasākumi** 
      1. Ārpusnodarbību un interešu izglītības nodarbības iestādē norisinās pēc noteikta grafika, ārpus nodarbību laika, ievērojot visus pasākuma specifikai atbilstošus drošības noteikumus.
      2. Iestādes, ārpus iestādes un citos masu pasākumos par bērnu drošību atbild ar vadītāja rīkojumu norīkoti pedagoģiskie darbinieki.
      3. Ārpusnodarbību pasākumus apmeklē visi grupas bērni.
      4. Iestādes pasākumus bērni apmeklē sarīkojuma raksturam atbilstošā apģērbā. Svinīgajos pasākumos un valsts svētkos bērni ierodas svētku tērpā (balts krekls (blūze), tumšas krāsas bikses (svārki))
      5. Valsts himnas izpildīšanas laikā bērns ieņem miera stāju un mācās dziedāt Valsts himnu.
      6. Vecākiem aizliegts izplatīt informāciju (video, foto, rakstus) par citiem Iestādes bērniem, vecākiem un darbiniekiem publiskajā telpā, tajā skaitā sociālajos tīklos.
      7. Iestādes organizētajos pasākumos piedalās iestādes bērni, darbinieki, vecāki un ģimenes locekļi un Iestādes aicināti viesi.
      8. Pastaigas ārpus iestādes teritorijas tiek reģistrācijas e-klases žurnālā, norādot pastaigas datumu, maršrutu, ilgumu, dalībnieku skaitu. Ja ārējā gaisa temperatūra ir zemāka par -10 °C, pastaigas svaigā gaisā netiek organizētas bērniem, kas jaunāki par 3 gadiem. Pastaigās ārpus iestādes teritorijas grupu vada 2 darbinieki.
      9. Pastaigu, ekskursiju, pārgājienu laikā bērni praktiskā veidā apgūst ceļa satiksmes noteikumus un caurviju prasmes.
   3. **Bērna uzvedības noteikumi, atrodoties ārpus telpām pastaigu laikā:**
      1. jāatrodas pastaigai paredzētajā vietā, nav pieļaujams to patvaļīgi pamest;
      2. nav atļauts tuvoties ieejas vārtiem un Iestādes saimniecības zonai;
      3. nav atļauts bāzt pirkstus žogā;
      4. nekavējoties jāziņo pedagogam, par nepazīstamu personas atrašanos iestādes teritorijā;
      5. nav atļauts uzsākt sarunas ar nepazīstamiem cilvēkiem, kuri atrodas aiz iestādes žoga vai teritorijā, pieņemt no viņiem dāvanas (lietas);
      6. šūpoties, slidināties un izmantot vingrošanas ierīces atļauts pedagoga klātbūtnē,
      7. jāziņo pedagogam, ja pastaigas laikā pāri žogam pārkrīt rotaļlieta (bumba u.c.). Aizliegts tai doties pakaļ patstāvīgi;
      8. jā pastaigas laikā bērns pamana lietas, kas tiek parasti neatrodas laukumiņā (dzīvnieks, sveši priekšmeti, nepazīstami cilvēki), tiem nedrīkst tuvoties un jāinformē pedagogs;
      9. braukšana ar velosipēdu (skrejriteni) notiek iestādes teritorijas laukumā aizsargķiveri, ievērojot drošības noteikumus un pedagoga norādījumus;
4. ar personīgajiem velosipēdiem iestādes teritorijā nav atļauts pārvietoties, līdz grupas ieejai/Iestādes vārtiem velosipēds, skrejritenis jāpārvieto stumjot, pie grupas ieejas jānovieto tam paredzētajā vietā.
   * 1. Vecāki ne vēlāk kā piecas dienas pirms došanās ekskursijā (pārgājienā) vecāki tiek informēti par tās mērķi, norises laiku, maršrutu, ilgumu, pārvietošanās veidu, saziņas iespējām un pirmās palīdzības sniegšanas iespējām.
     2. Ne vēlāk kā piecas darba dienas pirms došanās uz pasākumu ārpus izglītības iestādes, atbildīgais pedagogs iesniedz vadītājam saskaņošanai rakstisku informāciju, kurā norādīts pasākuma mērķis, maršruts, ilgums, dalībnieku saraksts, vecums, pārvietošanās veids, pirmās palīdzības sniegšanas iespējas un saziņas iespējas ar atbildīgo pedagogu. Vadītājs to apstiprina, pārliecinās par pasākuma atbilstību :
        1. normatīvajos aktos (tostarp valsts izglītības standartos, valsts pirmsskolas izglītības vadlīnijās, valsts izglītojamo audzināšanas vadlīnijās) noteiktajam regulējumam;
        2. iestādes darbības mērķim un uzdevumiem;
        3. iestādē īstenotajām izglītības programmām;
        4. iestādes darba plānam;
        5. izglītojamo attīstības vecumposma īpatnībām.
     3. Došanos uz pasākumu ārpus iestādes ar grupu līdz 30 bērniem organizē ne mazāk kā divu pieaugušo pavadībā, no kuriem viens ir atbildīgais pedagogs.
     4. Bērniem, organizētajās mācību ekskursijās (pārgājienos) un citos masu pasākumos, jābūt disciplinētiem un jāievēro pasākuma organizētāju drošības noteikumi, ar kuriem pirms katra pasākuma bērni tiek iepazīstināti un to apliecina grupas pedagoga ieraksts skolvadības sistēmā e-klase.
   1. **Vecāku iesaistes kārtība vardarbības (tai skaitā ņirgāšanās) prevencijas veicināšanā**
      1. **Vecāku tiesības iesaistoties vardarbības prevencijas veicināšanā iestādē:**
         1. sadarbībā ar iestādes padomi organizēt vecākiem pasākumus par dažādiem ar bērnu audzināšanu un izglītošanu saistītiem jautājumiem;
         2. iesaistīties un līdzdarboties izglītības iestādē rīkotajos pasākumos par drošības jautājumiem;
         3. saņemt no vadības, atbalsta personāla, pedagogiem rekomendācijas par jautājumiem, kas saistīti ar sava bērna audzināšanas un izglītošanas jautājumiem;
         4. iniciēt vecāku sapulces par sev vai savas grupas vecākiem aktuāliem audzināšanas jautājumiem;
         5. saņemt no vadītājas konsultatīvu atbalstu par atbalsta grupas speciālistu piesaistes iespējām bērna vardarbības gadījumu izskatīšanā un turpmākās darbības plānošanā.
      2. **Vecāku pienākumi iesaistoties vardarbības prevencijas veicināšanā iestādē:**
         1. uzsākot mācību gadu iepazīties ar iestādes iekšējās kārtības noteikumiem un drošības noteikumiem bērnu drošībai;
         2. informēt grupas pedagogu par apstākļiem, kas var izprovocēt bērna agresīvu uzvedību (*vecāku šķiršanās, tuvinieka zaudējums, citi apstākļi);*
         3. informēt par bērna veselības un emocionālo stāvokli un jebkādiem citiem apstākļiem, kas var negatīvi ietekmēt pirmsskolas izglītības programmas apguvi;
         4. ziņot iestādes vadītājai, ja ir aizdomas vai tiek novērota darbinieka nepedagoģiska rīcība vai vardarbības izpausmes pret bērnu;
         5. nerisināt personiska rakstura jautājumus Whatsapp lietotnes grupās ar citu bērnu vecākiem vai pedagogiem.
         6. gadījumos, kad bērnam tiek izstrādāts un īstenots individuālais izglītības plāns, mērķtiecīgi un regulāri sadarboties ar pedagogiem tā īstenošanas procesā.
         7. konfliktsituācijas risināt bez bērnu klātbūtnes;
   2. **Bērnu profilaktiskās veselības aprūpes nodrošināšana un pirmās palīdzības pieejamība iestādē**
      1. Iestādi drīkst apmeklēt tikai veseli bērni.
      2. Ja bērnam ir notikušas izmaiņas veselības stāvoklī, ir iedzimtas slimības, bijušas smagas operācijas vai ir alerģiskas reakcijas uz medikamentiem, pārtiku, ziedputekšņiem, insektu kodumiem u.c., kas var apdraudēt bērna veselību un dzīvību vai ietekmēt izglītības programmas sekmīgu apguvi, vecākiem jāinformē Iestādes vadītājs.
      3. Bērnu ar infekciju slimības pazīmēm: stipras iesnas, klepus, caureja, vemšana, ādas, gļotādas vai acu ābolu dzelte, konjunktivīts (strutojošs acu iekaisums), paaugstināta ķermeņa temperatūra 37°C, infekciozas izcelsmes izsitumi (izsitumi kopā ar paaugstinātu ķermeņa temperatūru un izmaiņām bērna uzvedībā – miegainība, atteikšanās ēst, dzert, raudulība, paātrināta elpošana), kašķis, pedikuloze grupā neuzņem.
      4. Ja bērnam iestādē tiek konstatēti saslimšanas simptomi, grupas pedagogs informē vecākus. Bērnam tiek nodrošināta nepārtraukta darbinieka uzraudzība līdz brīdim, kad ierodas vecāki.
      5. Ja veselības stāvokļa pasliktināšanās dēļ bērns no Iestādes aizvests mājās, (paaugstināta ķermeņa temperatūra, vēdera sāpes, caureja, vemšana, aizdomas par konjunktivītu, u.c. saslimšanas simptomi), bērns drīkst atsākt apmeklēt grupu tikai , kad viņš ir vesels.
      6. Ja bērns guvis nelielu sadzīves traumu vai viņam iekodis kukainis (bite, lapsene) un nav apdraudēta bērna veselība un dzīvība, pirmo palīdzību sniedz grupas pedagogs vai atbildīgā persona par pirmās neatliekamās palīdzības sniegšanu.
      7. Traumu vai alerģisku reakciju gadījumos, kad bērnam ir nepieciešama medicīniskā palīdzība, grupas pedagogs nekavējoties izsauc neatliekamās medicīniskās palīdzības brigādi un nodrošina pirmās palīdzības sniegšanu bērnam līdz brīdim, kamēr ierodas neatliekamās medicīniskās palīdzības brigāde un bērna vecāki.
      8. Ērces kodiena konstatēšanas gadījumā grupas pedagogs nekavējoties informē vecākus un vienojas par tālāku rīcību.
      9. Divas reizes mācību gadā medicīnas māsa veic un reģistrē bērniem antropometriskos mērījumus, kašķa, pedikulozes un infekcijas pazīmju pārbaudi.
      10. Rūpējoties par bērna personīgās higiēnas jautājumu īstenošanu un spēju pilnvērtīgi iesaistīties mācību procesā, vecākiem jānodrošina:
          1. laika apstākļiem atbilstošas, vieglas un ērtas virsdrēbes, kas ļauj brīvi kustēties un rotaļāties;
          2. maiņas apavi (stabili, ar stingru zoli un fiksēti ap potīti)
          3. bērniem, kuri nelieto podiņu - autiņbiksītes un maiņas apģērbu;
          4. rezerves apakšveļas un virsdrēbju komplektu, ķemmi, kabatas lakatiņus (salvetes);
          5. sporta nodarbībām iekštelpās- apavus ar neslīdošu zoli, T kreklu, sporta bikses/ šortus;
          6. sporta nodarbībām ārtelpās - apavus ar neslīdošu zoli, vieglas un ērtas virsdrēbes;
          7. sporta nodarbībām peldbaseinā – peldkostīmu, peldcepuri, individuālās lietošanas dvieli;
          8. vasaras sezonā – galvassegu (cepure/ lakatiņš) aizsardzībai pret saules negatīvo iedarbību;
          9. lietainos laika apstākļos - gumijas zābakus, lietusmēteli;
          10. ziemas periodā – rezerves cimdus;
      11. Saskaņā ar Madonas novada pašvaldības saistošajiem noteikumiem bērni iestādē saņem bezmaksas ēdināšanas pakalpojumu.
      12. Pirms ēdienreizēm bērniem jānomazgā rokas un jānoslauka tīrā individuālā dvielī vai jālieto vienreizējie dvieļi /salvetes.
   3. **Atbildība par noteikumu neievērošanu** 
      1. Noteikumu neievērošana no darbinieka puses uzskatāma par rīcību, kuras rezultātā vadītāja, izvērtējot situācijas nopietnību un sekas, var piemērot disciplinārsodus (piezīme, rājiens) vai uzteikt darba līgumu.
      2. Noteikumu neievērošanas gadījumā no bērna puses, tiek organizēta un īstenota mērķtiecīga sadarbība ar vecākiem, piesaistīti atbalsta grupas speciālisti, bērnam tiek sastādīts un īstenots individuālais uzvedības korekcijas plāns.
      3. Vecākiem Noteikumu ievērošana ir saistoša tādā mērā, lai nodrošinātu bērna tiesību un pienākumu izpildi. Noteikumu neievērošanas gadījumā, darbā ar ģimeni iestādē ievēro noteikto rīcības plānu:
         1. pedagoga individuālās pārrunās ar vecākiem tiek izteikts mutisks aizrādījums;
         2. pedagoga rakstisks ziņojums iestādes vadītājam
         3. vadītāja individuālas pārrunas ar vecākiem;
         4. brīdinājuma vēstule vecākiem skolvadības sistēmā e-klase;
         5. vadītāja rakstisks ziņojums pašvaldības institūcijām (sociālajam dienestam, bāriņtiesai).
   4. **Noslēguma jautājumi**
5. Ar noteikumiem var iepazīties klātienē pie Iestādes vadītājas un elektroniski skolvadības sistēmā “E-klase”, sadaļā aktualitātes.
6. Grozījumus Noteikumos var ierosināt Iestādes dibinātājs, pedagoģiskā padome, iestādes padome, tos apstiprina Iestādes vadītājs.
7. Atzīt par spēku zaudējušiem Ērgļu pirmsskolas izglītības iestādes “Pienenīte” 31.05.2024. “Iekšējās kārtības noteikumus” Nr. 1/2024.
8. Noteikumi Nr.2/2024. stājas spēkā 01.09.2024.


Vadītāja \_\_\_\_\_\_\_\_

|  |  |
| --- | --- |
| **SASKAŅOTS**  pedagoģiskajā padomes sēdē  30.08.2024. protokola Nr.2  , lēmums Nr. 1 |  |

**Pielikums Nr. 1**

*Pielikums Ērgļu pirmsskolas izglītības iestādes iekšējās kārtības noteikumiem Nr.2/2024.*

**BĒRNA RĪCĪBA, JA KĀDAS PERSONAS DARBĪBĀ SASKATA DRAUDUS SAVAI VAI CITU PERSONU DROŠĪBAI, TOSTARP VARDARBĪBU**

****

**Pielikums Nr. 2**

*Pielikums Ērgļu pirmsskolas izglītības iestādes iekšējās kārtības noteikumiem Nr. 2/2024.*

**RĪCĪBAS PLĀNS SITUĀCIJĀ, KAD IZGLĪTOJAMAIS APDRAUD SAVU VAI CITU PERSONU DROŠĪBU,**

**VESELĪBU VAI DZĪVĪBU**

*Izdots saskaņā ar Izglītības likuma 54.panta 5.un 6.punktu.,* *Bērnu tiesību aizsardzības likuma 6. un 73.pantu,*

*22.08.2023. Ministru kabineta noteikumu Nr. 474 “Kārtība, kādā nodrošināma izglītojamo profilaktiskā veselības aprūpe,*

*pirmā palīdzība un drošība izglītības iestādēs un to organizētajos pasākumos”11.punktu*

|  |  |  |  |
| --- | --- | --- | --- |
| **Nr.p.k.** | **DARBĪBA** | **ATBILDĪGAIS** | **FIKSĀCIJA** |
| 1. | Bērna **pirmreizēja** apdraudošas uzvedības konstatācija | 1.1. Ja nepieciešams, pedagogs, kurš konstatē bērna apdraudošas uzvedības izpausmes, lūdz tuvāk esošā darbinieka palīdzību nogādāt pārējos bērnus citā telpā un informē vadību. Izglītības programmas apguve citā telpā var ilgt ne ilgāk kā līdz attiecīgās dienas beigām  1.2. Pedagogs piemēro bērnam nomierināšanās stratēģijas. | Pedagoga mutisks ziņojums vadītājai un līdz darba dienas noslēgumam rakstisks ziņojums vadītājai aprakstot situāciju. Pedagoga individuālas pārrunas ar vecākiem par situāciju, informācijas iegūšana par iespējamiem cēloņiem, sadarbības plānošana. |
| 2. | Bērna **atkārtota** apdraudošas uzvedības konstatācija | 2.1. Bērna, kurš apdraud savu vai citu personu drošību, veselību vai dzīvību, nogādāšana citā telpā.  2.2. Grupas skolotājs izvērtē izglītojamā veselības stāvokli, vajadzības gadījumā izsauc neatliekamo palīdzību. | Ieraksts medmāsas reģistrācijas žurnālā. Ja tiek izsaukta neatliekamā palīdzība, tiek nekavējoties informēti vecāki.  Vadītājas klātienes saruna ar ģimeni, vienošanās par sadarbību (anketēšana, izglītošana, atbalsta pasākumi). Pedagoga dokumentēti bērna uzvedības vērojumi 1 mēnesi. |
| 2.2. Pedagogs piemēro bērnam nomierināšanās stratēģijas. |
| 2.3. vajadzības gadījumā pedagogs māca bērnu individuāli līdz dienas beigām citā telpā. |
| 2.4. Pedagogs uzsāk bērna vērošanas procesu, to dokumentējot. |
| 4. | Bērna apdraudošas uzvedības izpausmes paliek **nemainīgas.** | Atbalsta grupas speciālisti kopā ar grupas pedagogiem izstrādā individuālo uzvedības korekcijas plānu. | Individuālais izglītības plāns 3 mēnešiem.  Dokumentēti bērna uzvedības vērojumi pēc A-B-C shēmas |
| 5. | 5.1. Atbalsta pasākumu piemērošanas rezultātā, izglītojamā uzvedībā **nav uzlabojumu un ģimene sadarbojas** ar izglītības iestādi | 5.1.1. Pedagogi izvērtē līdz šim esošo atbalsta pasākumu efektivitāti, veic IIP aktualizāciju. Pedagogi sadarbībā ar vecākiem un atbalsta personālu īsteno individuālo uzvedības korekcijas plānu.  5.1.2. Ja pedagogu vērojumi liecina, ka uzvedība paliek nemainīga bērna garīgās vai fiziskās veselības ietekmē, vecāki griežas pie speciālistiem (neirologs / psihiatrs / psihologs) uz padziļinātu izpēti.  5.1.3. Pedagogs plāno un īsteno grupā aktivitātes, kas pilnveido bērnu socializēšanās un komunikācijas prasmes, uzlabo grupas mikroklimatu.  5.1.4. Sadarbībā ar vecākiem tiek nodrošināta bērna dalība programmā STOP 4-7. | Izejošie dokumenti (IIP, bērna raksturojums)  Vecāki iesniedz vadītājai apmeklēto speciālistu rakstiskus atzinumus. |
| 5.2. Atbalsta pasākumu piemērošanas rezultātā, izglītojamā uzvedībā **nav uzlabojumu un ģimene nesadarbojas** ar izglītības iestādi | 5.2.1. Pedagogi sadarbībā ar atbalsta personālu īsteno individuālo uzvedības korekcijas plānu.  5.2.2. Pedagogs plāno un īsteno grupā aktivitātes, kas pilnveido bērnu socializēšanās un komunikācijas prasmes, uzlabo grupas mikroklimatu. | Vadītāja rakstiski informē Sociālo dienestu/ Bāriņtiesu.  Vadītāja informē dibinātāju par situāciju un rīcības plānu, plānotajiem atbalsta pasākumiem.  Pašvaldība organizē starpinstucionālu sanāksmi. |